CELEX: 62019TN0006
Language: da
Date: 2019-01-04 00:00:00
Title: Sag T-6/19: Sag anlagt den 4. januar 2019 — Irish Wind Farmers’ Association m.fl. mod Kommissionen

11.3.2019   
            
            
               DA
            
            
               Den Europæiske Unions Tidende
            
            
               C 93/69
            
         
      Sag anlagt den 4. januar 2019 — Irish Wind Farmers’ Association m.fl. mod Kommissionen
      (Sag T-6/19)
      (2019/C 93/89)
      Processprog: engelsk
      
         Parter
      
      
         Sagsøgere: Irish Wind Farmers’ Association Clg (Kilkenny, Irland), Carrons Windfarm Ltd (Shanagolden, Irland), Foyle Windfarm Ltd (Dublin, Irland) og Greenoge Windfarm Ltd (Bunclody, Irland) (ved advokaterne M. Segura Catalán og M. Clayton)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Europa-Kommissionens skrivelse af 25. oktober 2018 vedrørende sag SA.44671 Irland — angivelig ulovlig statsstøtte til sektoren for fossile brændstoffer i form af nedsatte ejendomsskattesatser.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat et enkelt anbringende om, at Kommissionen undlod at indlede den formelle undersøgelsesprocedure i henhold til artikel 108, stk. 2, TEUF og artikel 4, stk. 4, i forordning 2015/1589 (1), på trods af tvivl med hensyn til tilstedeværelsen af statsstøtte, således at sagsøgerne blev frataget deres processuelle rettigheder. Dette anbringende består af to led:
      
                  1.
               
               
                  Første led: Kommissionen burde have vedtaget en formel afgørelse. Kommissionen foretog ikke en behørig undersøgelse af klagen som krævet i henhold til dens egne regler, og den anfægtede retsakt er blevet vedtaget i strid med bestemmelserne i forordning 2015/1589.
               
            
                  2.
               
               
                  Andet led: Kommissionen burde have været i alvorlig tvivl med hensyn til kvalificeringen af foranstaltningen som støtte og følgelig indledt den formelle undersøgelsesprocedure i henhold til artikel 4, stk. 4, i forordning 2015/1589, navnlig og bl.a. da Kommissionen misforstod klagens rækkevidde, ikke i tilstrækkelig grad undersøgte alle de oplysninger, der er fremlagt af sagsøgeren i forbindelse med klagen, ikke foretog ikke en behørig undersøgelse af foranstaltningen, anvendte en ukorrekt fremgangsmåde med hensyn til vurderingen af selektivitet og ikke foretog en undersøgelse af de øvrige krav fastsat i artikel 107 TEUF.
               
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).